《崤关》
清代·崔述

崤坂高无极，崎岖欲到天。云中低岭树，水际俯村烟。

古戍余秦垒，残碑记汉年。二陵风雨地，驱马意茫然。

作者简介：（1740—1816）清直隶大名人，字武承，号东壁。乾隆二十七年举人。嘉庆间曾任福建罗源、上杭等县知县。学术以辨伪、考信为主。有《补上古考信录》、《唐虞考信录》、《三代考信录》、《丰镐考信录》、《洙泗考信录》、《无闻集》等。